ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind prelungirea mandatului administratorului provizoriu al societății**

**,,TRANSPORT LOCAL LUGOJ” S.R.L.**

Consiliul Local al Municipiului Lugoj;

Având în vedere referatul nr. 16/47058/(RI19)272 din 13.05.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 82 din 13.05.2024 privind prelungirea mandatului administratorului provizoriu al societății ,,TRANSPORT LOCAL LUGOJ” S.R.L.;

Luând în considerare raportul de specialitate nr. 16/48572/(RU)48573 din 15.05.2024 întocmit de Direcția venituri – Compartimentul autorizare servicii transport local;

Luând în considerare avizul nr. 47 din 20.05.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Ținând cont de referatul Direcției venituri – Compartimentul autorizare servicii transport local nr. 16/46907/(RI19)271 din 13.05.2024;

Luând în considerare adresa Agenției pentru Monitorizarea și Evaluarea Performanțelor Întreprinderilor Publice nr. 385 din 22.02.2024, înregistrată în evidențele instituției noastre sub nr. 16/17878/(RU)17909 din 23.02.2024;

Având în vedere Hotărârea Consiliului Local al Municipiului Lugoj nr. 48 din 31.01.2021privind înființarea societății ,,TRANSPORT LOCAL LUGOJ” S.R.L.;

În aplicarea prevederilor art. 2 alin. (2) din Hotărârea Consiliului Local al Municipiului Lugoj nr. 292 din 26.10.2023 privind desemnarea administratorului provizoriu al societății „TRANSPORT LOCAL LUGOJ” S.R.L.;

Având în vedere Hotărârea Consiliului Local al Municipiului Lugoj nr. 49 din 28.03.2024privindprelungirea mandatului administratorului provizoriu al societății ,,TRANSPORT LOCAL LUGOJ” S.R.L.;

Luând în considerare prevederile Legii nr. 31/1990 a societăților, republicată, cu modificările și completările ulterioare;

Ținând cont de dispozițiile art. 1887, art. 1888 lit. ,,e” și art. 1913 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 28, art. 29, art. 291 , art. 293 și art. 294 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare;

Luând în considerare prevederile H.G. nr. 617/2023privind organizarea şi funcţionarea Agenţiei pentru Monitorizarea şi Evaluarea Performanţelor Întreprinderilor Publice;

Ținând cont de dispozițiile O.G. nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare;

În conformitate cu art. 92 alin. (1) și (2) lit. b), art. 129 alin. (2) lit. a) și d), alin. (3) lit. c) și alin. (7) lit. n) și art. 139 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1. -** Se prelungește mandatul domnului NĂFĂREAN ALIN-DACIAN, administrator provizoriu al societății „TRANSPORT LOCAL LUGOJ” S.R.L., până la finalizarea procedurii de selecție a administratorului societății, dar nu mai mult de trei luni.

**Art.2.** - Celelalte prevederi ale Hotărârii Consiliului Local al Municipiului Lugoj nr. 292 din 26.10.2023 se aplică în mod corespunzător.

**Art.3.** - Prezenta hotărâre se comunică:

**-** Instituţiei Prefectului, Judeţul Timiş;

**-** Primarului interimar al Municipiului Lugoj;

**-** Direcţiei administraţie publică locală;

**-** Direcției tehnice;

- Direcției venituri;

**-** Compartimentului autorizare servicii transport local;

**-** Societății TRANSPORT LOCAL LUGOJ S.R.L.;

**-**Agenţiei pentru Monitorizarea şi Evaluarea Performanţelor Întreprinderilor Publice;

- Celui în cauză;

**-** Celor interesaţi, prin afişare şi publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 73 din 20.05.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 14 |
| 3. | Număr voturi pentru | 11 |
| 4. | Număr voturi împotrivă | 3 |
| 5. | Abțineri | - |
| 6. | Adoptarea hotărârii s-a făcut cu | majoritate simplă |